**Ministru kabineta rīkojumu projektu**

**“Par Liepājas Universitātes Nekustamo īpašumu attīstības plānu 2019.-2023.gadam” un “Grozījums Ministru kabineta 2017.gada 1.septembra rīkojumā Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir apstiprināt Liepājas Universitātes Nekustamo īpašumu attīstības plānā 2019.-2023.gadam noteikto rīcību ar nekustamo īpašumu, ko augstskolai bez atlīdzības nodevusi valsts, atļaut pārdot izsolē rīkojuma projekta pielikumā norādīto nekustamo īpašumu, noteikt Liepājas Universitāti kā atbildīgo institūciju par rīkojuma projekta pielikumā minētā nekustamā īpašuma novērtēšanas un atsavināšanas organizēšanu, kā arī uzdot Izglītības un zinātnes ministrijai sagatavot Ministru kabineta rīkojuma projektu, nosakot, kādā apjomā attiecīgie valsts budžetā ieskaitītie līdzekļi tiek novirzīti Liepājas Universitātes ilgtermiņa aizņēmuma Valsts kasē atmaksai un nekustamā īpašuma Lielā ielā 14, Liepājā, un ar to saistītās infrastruktūras attīstībai.Rīkojuma projekts stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Augstskolu likuma 76.1 panta trešā daļa, Publiskas personas mantas atsavināšanas likuma 5.panta piektā daļa un 42.panta 2.4 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai Liepājas Universitāte (turpmāk – LiepU) varētu sekmīgi pildīt valsts uzdoto funkciju, nodrošinot tautsaimniecības attīstībai un darba tirgus vajadzībām atbilstošu starptautiski konkurētspējīgu augstāko izglītību un zinātnisko pētniecību, LiepU saskaņā ar Saeimas un Ministru kabineta līmenī apstiprināto virzību uz augstākās izglītības un zinātnes vienotībā balstīta, mūsdienīga studiju un pētniecības procesa nodrošināšanu, atbilstoši Ministru kabineta 2018.gada 10.aprīļa noteikumiem Nr.208 “Valsts augstskolu nekustamā īpašuma attīstības plāna sagatavošanas un valsts augstskolas bez atlīdzības nodotā valsts nekustamā īpašuma atsavināšanas kārtība” (turpmāk – MK noteikumi Nr.208), ir izstrādājusi Liepājas Universitātes Nekustamo īpašumu attīstības plānu 2019.-2023. gadam (turpmāk – NĪ plāns).NĪ plānā ir noteikta rīcība ar LiepU nekustamo īpašumu objektiem, īstenojot virzību uz LiepU pamatdarbībai nepieciešamo infrastruktūras izveidi un resursu koncentrāciju LiepU nekustamajā īpašumā Lielajā ielā 14, Liepājā, nodrošinot valsts uzdoto augstākās izglītības un zinātnes pētniecības funkcijas īstenošanu, rīkojoties ar nekustamo īpašumu LiepU Satversmē noteikto mērķu ietvarā, Augstskolu likuma un Publiskas personas mantas atsavināšanas likuma noteiktajā kārtībā.Lai īstenotu LiepU galvenos uzdevumus studiju un mūžizglītības jomā – studiju virzienu un programmu konsolidācija atbilstoši universitātes statusam un specializācijas jomām, studējošo skaita saglabāšana, mazskaitlīgo akadēmisko grupu ierobežošana, maksas studējošo piesaiste, intereses veicināšana par STEM jomām, pilna laika ārvalstu studentu īpatsvara palielināšana, mūžizglītības piedāvājuma dažādošana, LiepU ir nepieciešams modernizēt mācību aprīkojumu prioritāro studiju virzieniem, palielinot pētniecisko kapacitāti, sekmējot tautsaimniecībai nozīmīgu tehnoloģiju izstrādi, veidojot mūsdienīgām daudzdisciplinārām studijām un komandu zinātnei nepieciešamo infrastruktūru, kas nodrošinās mūsdienīgu studiju un darba vidi kā Latvijas, tā ārvalstu studentiem un zinātniekiem, sekmēs finanšu līdzekļu piesaisti valsts tautsaimniecības izaugsmei.LiepU pamatdarbības nodrošināšanai nepieciešamās infrastruktūras modernizācija ir iespējama, neradot papildus slogu valsts budžetam, ja plānotos līdzekļus varētu iegūt no studiju un zinātniskajam darbam nepiemērotā infrastruktūras objekta Baseina ielā 9, Liepājā, atsavināšanas. Tādejādi nekustamais īpašums, kuru valsts bez atlīdzības nodevusi LiepU īpašumā, bet kurš nav piemērots studiju un zinātniskā darba efektīvam nodrošinājumam, tiktu izmantots LiepU pamatdarbībai nepieciešamās infrastruktūras izveidei, resursu koncentrācijai.LiepU 2020.gada 5.februāra vēstulē Nr.1.-1.6./81 informē, ka ēka Baseina ielā 9, Liepājā, nav piemērota attiecīgās funkcijas vai deleģētā pārvaldes uzdevuma veikšanai, jo ēkā nepieciešama konstrukciju tehniskā stāvokļa uzlabošana un bojājumu novēršana. Ēkas ekspluatācija uzsākta 1890.gadā, un tā ir fiziski un morāli novecojusi. Lai nodrošinātu augsta līmeņa speciālistu sagatavošanu, būtu nepieciešams nodrošināt universitāti ar mūsdienīgām mācību telpām.Neatbilstošas nestspējas pārseguma izmantošana sporta nodarbību vajadzībām ir novedusi pie tā, ka zem zāles esošajās telpās un gaitenī griestu apmetums saplaisājis līdz tādai pakāpei, ka var nobrukt jebkurā brīdī, apdraudot ēkā esošos cilvēkus, no 2.stāva un bēniņu pārseguma ilgstošas pārslodzes izveidojušās plaisas ēkas DR spārna kāpņu telpā, gala sienā, stūros, logu un durvju pārsedzēs. Neapmierinošā tehniskā stāvoklī ir jumta segums, vietām tas caurtek, tā sastāvā esošais azbests ir kaitīgs cilvēku veselībai. Jumtūdeņu novadsistēmai ir nomainīti atsevišķi nelieli posmi, taču lielākā daļa ir korozijas, mehāniski bojāta, un ir neapmierinošā tehniskā stāvoklī. Jumta konstrukcija ir mitruma un vietām arī trupes bojāta. Trupes bojātās jumta konstrukcijas ir neapmierinošā tehniskā stāvoklī. Koka siju bēniņu pārsegumā vietām ir lokāli mitruma un trupes bojājumi, šajās vietās bēniņu pārseguma tehniskais stāvoklis vērtējams kā neapmierinošs. Pagraba pārseguma metāla siju, kā arī vienas no metāla pasijām un pārsegumu starpsiju betona plātņu tehniskais stāvoklis ir neapmierinošs. Starpstāvu pārsegumu metāla sijās ir koroziju bojājumi, kā arī vietām koka siju pārsegumi nosēdušies. Pagraba stāva ārsienu aiļu pārsedzes (metāla sijas) daudzviet ievērojami korozijas bojātas, ar rūsas produktu atslāņojumiem. Kāpnes uz antresolstāvu un pagrabstāvu ar izdilušiem pakāpieniem un ir daļēji neapmierinošātehniskā stāvoklī. Ārējo kāpņu tehniskais stāvoklis ir neapmierinošs, tās ir bojātas, izdrupušas, nosēdušās un saplaisājušas, grīdas virszemes daļā ir izdilušas un ar spraugām starp dēļiem, tehniskais stāvoklis – neapmierinošs.Pastāvīgs finanšu līdzekļu trūkums ēku sakārtošanai un pienācīgai uzturēšanai rada arvien lielāku finanšu līdzekļu nepieciešamību nākotnē, kas likumsakarīgi palielina ēkas uzturēšanas izdevumus (apkure, elektroenerģija, avārijas darbi utt.). Šobrīd konstatēts, ka ēkas stāvoklis ir tik slikts, ka kļūst ekonomiski neizdevīgi to pārbūvēt vai atjaunot.Īstenojot NĪ plānu, LiepU publiski atvasinātas personas autonomijas un savu resursu ietvaros, nodrošinās Latvijas valsts stratēģiskajos mērķos paredzēto augstākās izglītības un zinātnes attīstību, uzturot esošo un attīstot mūsdienu prasībām atbilstošu, studiju, zinātnes un tehnoloģiju pārneses infrastruktūru, vienlaikus saglabājot valsts un universitātei būtiskās kultūras vērtības.Pamatojoties uz 2016. gada 15. jūlija grozījumiem Augstskolu likumā (papildināts ar jaunu 76.1 pantu) un Publiskas personas mantas atsavināšanas likumā (papildināts ar 42.panta jaunu 24 daļu), kā speciālais tiesiskais regulējums attiecībā uz valsts augstskolu rīcību ar nekustamo īpašumu, kad valsts nodotais nekustamais īpašums ir kļuvis nepiemērots attiecīgās funkcijas vai deleģētā pārvaldes uzdevuma veikšanai, bet funkcija un/vai deleģētais pārvaldes uzdevums tiek saglabāts, NĪ plānā noteiktā LiepU rīcība ar savu un valsts nodoto atsavināmo nekustamo īpašumu un paredzētā ieguldījuma kopuma īstenošana dos iespēju LiepU valsts piešķirto resursu ietvaros nodrošināt universitātes attīstībai un starptautiskajai konkurētspējai nepieciešamo finansējumu mūsdienīgas infrastruktūras izveidei.NĪ plāna īstenošana ar tajā ietverto rīcību ar nekustamo īpašumu grupām, kā arī nekustamo īpašumu objektu atsavināšanas rezultātā iegūto līdzekļu ieguldījumu, nodrošinās NĪ plānā paredzētā ieguldījuma kopuma īstenošanas lietderību, dodot būtisku ieguldījumu finanšu līdzekļu piesaistē kopējā valsts tautsaimniecības izaugsmē.Pamatojoties uz LiepU NĪ plānā norādīto, provizoriskais nekustamā īpašuma, kuru LiepU bez atlīdzības nodevusi valsts, atsavināšanā gūto līdzekļu apmērs plānots pietuvināts kadastrālās vērtības apmēram, 250 000 *euro*, šos līdzekļus ir plānots novirzīt LiepU ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai, kopējās izmaksas tiek plānotas aptuveni 50 000 *euro* apmērā, atlikušo daļu plānots novirzīt nekustamā īpašuma Lielā ielā 14, Liepājā, un ar to saistītās infrastruktūras attīstībai. Nepieciešama kabinetu un auditoriju izveidošana, mēbeļu un aprīkojuma iegāde ergonomiskas un mūsdienu prasībām atbilstošas mācību vides izveidei. LiepU nepieciešams labiekārtot teritoriju Lielā ielā 14, Liepājā – lietus notekūdeņu kanalizācijas izbūve, asfalta seguma, kurš vietām ir lāpīts, atjaunošana, žoga nomaiņa (žogs neatbilst Liepājas teritorijas izmantošanas un apbūves noteikumiem). Saskaņā ar Augstskolu likuma 76.1 panta trešo daļu un atbilstoši MK noteikumiem Nr.208, un ievērojot iepriekš minēto, LiepU ir izstrādājusi NĪ attīstības plānu, kura īstenošana ir būtiski nozīmīga LiepU turpmākai attīstībai un ilgtspējīgas izglītības nodrošināšanai.Ministru kabineta rīkojuma projekts “Par Liepājas Universitātes Nekustamo īpašumu attīstības plānu 2019.-2023.gadam”(turpmāk – rīkojuma projekts)paredz apstiprināt NĪ plānā noteikto rīcību ar nekustamo īpašumu, ko augstskolai bez atlīdzības nodevusi valsts, atļaut pārdot izsolē rīkojuma projekta pielikumā norādīto nekustamo īpašumu, noteikt LiepU kā atbildīgo institūciju par rīkojuma projekta pielikumā minētā nekustamā īpašuma novērtēšanas un atsavināšanas organizēšanu, kā arī noteikt, ka visi ieņēmumi no rīkojuma projekta pielikumā minētā nekustamā īpašuma atsavināšanas pēc MK noteikumu Nr.208 13.punktā noteikto atsavināšanas izdevumu segšanas tiek ieskaitīti valsts budžetā. Pēc rīkojuma projekta pielikumā minētā nekustamā īpašuma atsavināšanas Izglītības un zinātnes ministrijai (turpmāk – Ministrija) atbilstoši Publiskas personas mantas atsavināšanas likuma 42.panta 2.4 daļai uzdots sagatavot Ministru kabineta rīkojuma projektu, nosakot, kādā apjomā attiecīgie valsts budžetā ieskaitītie līdzekļi tiek novirzīti LiepU ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai un nekustamā īpašuma Lielā ielā 14, Liepājā, un ar to saistītās infrastruktūras attīstībai.Ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” atmaksas summa no nekustamā īpašuma Baseina ielā 9, Liepājā, atsavināšanas 2020.gadā tiek paredzēta ne vairāk kā ikgadējais pamatsummas maksājums 58 400 *euro*, neskaitot mainīgo procentu likmi, ja atsavināšanas procesā tiks iegūti līdzekļi lielāki nekā ēkas kadastrālā vērtība, tad atlikusī summa, kas pārsniegs LiepU nepieciešamo ieguldāmo līdzekļu summu, tiks pilnībā novirzīta valsts aizdevuma atmaksai.Nekustamajam īpašumam Baseina ielā 9, Liepājā, kadastrālā vērtība 2020.gada 1.janvārī noteikta 231 293 *euro*, taču kadastrālās vērtības aprēķināšanas modeļi jeb formulas ir veidotas tā, lai katra īpašuma kadastrālā vērtība tikai maksimāli tuvinātos tā tirgus vērtībai, bet nevērtējot katru īpašumu individuāli. Īpašuma iespējamo tirgus cenu plānots noteikt piesaistot sertificētu īpašuma vērtētāju, tādēļ atsavināšanā gūto līdzekļu apmērs norādīts pietuvināts kadastrālās vērtības apmēram.Rīkojuma projekta 5.punktā LiepU dots uzdevums pirms rīkojuma projekta pielikumā norādītā nekustamā īpašuma atsavināšanas dzēst Kurzemes rajona tiesas Liepājas pilsētas zemesgrāmatas nodalījuma Nr.100000036212 II daļas 2.iedaļas ierakstu Nr.1.1 – aizliegumu bez Latvijas valsts Ministrijas personā rakstiskas piekrišanas nekustamo īpašumu atsavināt, dāvināt, sadalīt un apgrūtināt ar lietu tiesībām.Vienlaikus tiek virzīts Ministru kabineta rīkojuma projekts “Grozījums Ministru kabineta 2017.gada 1.septembra rīkojumā Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā””, kas paredz izdarīt grozījumu Ministru kabineta 2017.gada 1.septembra rīkojuma Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā” 3.punktā, jo minētais tiesību akts paredz pienākumu LiepU rīkojuma projekta pielikumā minēto nekustamo īpašumu bez atlīdzības nodot valstij, ja tas vairs netiek izmantots rīkojumā minētā mērķa īstenošanai. Eiropas Komisijas sagatavotā dokumenta “Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt, Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt, Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas platības vai laika, vai finanšu izteiksmē.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka visi ieņēmumi no rīkojuma projekta pielikumā minētā nekustamā īpašuma atsavināšanas tiks izmantoti LiepU ilgtermiņa aizņēmuma Valsts kasē projekta “LiepU infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” realizācijai atmaksai un nekustamā īpašuma Lielā ielā 14, Liepājā, un ar to saistītās infrastruktūras attīstībai, kā arī to, ka papildinošā saimnieciskā darbība tiks realizēta ierobežotā apmērā, ar rīkojuma projektu plānotais pasākums nav kvalificējams kā komercdarbības atbalsts un uz to nav attiecināms komercdarbības atbalsta regulējums. Visi ienākumi no LiepU īstenotās papildinošās saimnieciskās darbības, tajā skaitā, objektu iznomāšanas tiks novirzīti LiepU nesaimnieciskajai darbībai un īpašumā nodoto nekustamo īpašumu uzturēšanai.Ministrija aicinās LiepU reizi gadā sniegt informāciju par papildinošās saimnieciskās darbības proporcijas (20%) ievērošanu, lai LiepU darbība amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un LiepU. |
| 4. | Cita informācija | Pamatojoties uz MK noteikumu Nr.208 8.punktu, lai noskaidrotu, vai rīkojuma projekta pielikumā norādītais atsavināšanai paredzētais nekustamais īpašums, ko augstskolai bez atlīdzības nodevusi valsts, nav nepieciešams citai publiskai personai vai tās iestādei (turpmāk – ieinteresētā iestāde), rīkojuma projekts tiek izsludināts Valsts sekretāru sanāksmē. Ja atbilstoši MK noteikumu Nr.208 9.punktam divu nedēļu laikā no rīkojuma projekta izsludināšanas dienas Valsts sekretāru sanāksmē neviena ieinteresētā iestāde nepieprasīs rīkojuma projekta pielikumā norādīto atsavināšanai paredzēto nekustamo īpašumu, ko augstskolai valsts pārvaldes funkciju nodrošināšanai bez atlīdzības nodevusi valsts, rīkojuma projektu varēs iesniegt izskatīšanai Ministru kabinetā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LiepU studējošie un personāls. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta rīkojuma projekts “Grozījums Ministru kabineta 2017.gada 1.septembra rīkojumā Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā”” paredz izdarīt grozījumu Ministru kabineta 2017.gada 1.septembra rīkojuma Nr.477 “Par valsts nekustamo īpašumu nodošanu bez atlīdzības Liepājas Universitātes īpašumā” 3.punktā, jo minētais tiesību akts paredz pienākumu LiepU rīkojuma projekta pielikumā minēto nekustamo īpašumu bez atlīdzības nodot valstij, ja tas vairs netiek izmantots rīkojumā minētā mērķa īstenošanai. |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts).Vienlaikus norādāms, ka rīkojuma projekts un tā sākotnējās ietekmes novērtējuma ziņojums (anotācija) pēc izsludināšanas Valsts sekretāru sanāksmē ir publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci apstiprināt NĪ plānā noteikto rīcību ar nekustamo īpašumu, ko augstskolai bez atlīdzības nodevusi valsts.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LiepU. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska